U-I-123/13, Up-392/13, U-I-176/13, Up-612/13, U-I-178/13, Up-618
Datum: 2013-12-12T00:00:00.000+01:00
ecli: ECLI:SI:USRS:2013:U.I.123.13
vrsta: zakon
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 12.12.2013
dokument: US30299
akt: Zakon o brezplačni pravni pomoči (Uradni list RS, št. 96/04 – uradno prečiščeno besedilo in 23/08) (ZBPP), 34. čl. in 52.h čl.
Ustavne pritožbe zoper:
 – sklep Vrhovnega sodišča št. I Up32/2013 z dne 1. 2. 2013,
 – sklep Vrhovnega sodišča št. I Up 77/2013 z dne 19. 3. 2013,
– sklepa Vrhovnega sodišča št. I Up 87/2013 in št. I Up 78/2013,
oba z dne 19. 3. 2013,
– sklep Vrhovnega sodišča št. I Up 222/2013 z dne 17. 6. 2013 
– sklep Vrhovnega sodišča št. I Up 254/2012 z dne 16. 5. 2012 in
- sklepa Vrhovnega sodišča št. I Up 299/2013 in št. I Up 241/2013,
 oba z dne 8. 7. 2013
resitev: zavrnitev															zavrženje															nesprejem ustavne pritožbe
izrek: Pobude za začetek postopka za oceno ustavnosti 34. člena Zakona o brezplačni pravni pomoči (Uradni list RS, št. 96/04 – uradno prečiščeno besedilo in 23/08) se zavrnejo. 

Pobude za začetek postopka za oceno ustavnosti 52.h člena Zakona o brezplačni pravni pomoči se zavržejo. 

Ustavne pritožbe zoper:
– sklep Vrhovnega sodišča št. I Up32/2013 z dne 1. 2. 2013,
– sklep Vrhovnega sodišča št. I Up 77/2013 z dne 19. 3. 2013,
– sklepa Vrhovnega sodišča št. I Up 87/2013 in št. I Up 78/2013,
oba z dne 19. 3. 2013,
– sklep Vrhovnega sodišča št. I Up 222/2013 z dne 17. 6. 2013 
– sklep Vrhovnega sodišča št. I Up 254/2012 z dne 16. 5. 2012 in
– sklepa Vrhovnega sodišča št. I Up 299/2013 in št. I Up 241/2013,
oba z dne 8. 7. 2013
se ne sprejmejo.
stavek: Ustavno sodišče pobudo za začetek postopka za oceno ustavnosti zavrne, če od odločitve ni pričakovati rešitve pomembnega pravnega vprašanja.
 
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
 
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
odlocitev: sklep
geslo: 1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
podlaga: Člen 25.3, 26.2, 55.b.2, Zakon o Ustavnem sodišču [ZUstS]
vlagatelj: Pavla Murekar, Ljubljana
datum_vloge: 2013-04-22T22:00:00.000Z
datum_odlocitve: 2013-12-11T23:00:00.000Z

# U-I-123/13-4, Up-392/13-6

# U-I-176/13-4, Up-612/13-6

# U-I-178/13-4, Up-618/13-6

# U-I-184/13-4, Up-638/13-4

# U-I-244/13-4, Up-856/13-6

12. 12. 2013

---

## SKLEP

Ustavno sodišče je v postopkih za preizkus pobud in ustavnih pritožb Pavle Murekar, Ljubljana, na seji 12. decembra 2013

sklenilo:

**Pobude za začetek postopka za oceno ustavnosti 34. člena Zakona o brezplačni pravni pomoči (Uradni list RS, št. 96/04 – uradno prečiščeno besedilo in 23/08) se zavrnejo.**

**Pobude za začetek postopka za oceno ustavnosti 52.h člena Zakona o brezplačni pravni pomoči se zavržejo.**

**Ustavne pritožbe zoper:**

**– sklep Vrhovnega sodišča št. I Up32/2013 z dne 1. 2. 2013,**

**– sklep Vrhovnega sodišča št. I Up 77/2013 z dne 19. 3. 2013,**

**– sklepa Vrhovnega sodišča št. I Up 87/2013 in št. I Up 78/2013,**

**oba z dne 19. 3. 2013,**

**– sklep Vrhovnega sodišča št. I Up 222/2013 z dne 17. 6. 2013**

**– sklep Vrhovnega sodišča št. I Up 254/2012 z dne 16. 5. 2012 in**

**– sklepa Vrhovnega sodišča št. I Up 299/2013 in št. I Up 241/2013,**

**oba z dne 8. 7. 2013**

**se ne sprejmejo.**

## OBRAZLOŽITEV

Pritožnica vlaga ustavne pritožbe zoper v izreku navedene sklepe Vrhovnega sodišča, s katerimi je to zavrglo njene pritožbe zoper sodbe Upravnega sodišča, ker pritožba ni dovoljena (prvi odstavek 73. člena Zakona o upravnem sporu, Uradni list RS, št. 105/06, 62/10 in 109/12 – v nadaljevanju ZUS-1). Upravno sodišče je zavrnilo njeno tožbo zoper odločbo organa za brezplačno pravno pomoč o zavrnitvi dodelitve te pomoči. Pritožnica odločitvi Vrhovnega sodišča očita kršitev 2. člena in drugega odstavka 14. člena ter 22., 23., 25. in 153. člena Ustave. Vrhovno sodišče naj bi z napačno razlago procesnih omejitev neupravičeno omejilo zahtevo pritožnice za sodno odločitev.

Pritožnica hkrati z ustavnimi pritožbami vlaga tudi pobude za začetek postopka za oceno ustavnosti v izreku navedenih določb Zakona o brezplačni pravni pomoči (v nadaljevanju ZBPP). Meni, da odločba, s katero je odločeno o prošnji za brezplačno pravno pomoč, ni upravna odločba, ampak sodna, zato naj se glede pravnih sredstev ne bi smela uporabljati ureditev po ZUS-1, ampak po Zakonu o pravdnem postopku (Uradni list RS, št. 73/07 – uradno prečiščeno besedilo in 45/08 – ZPP). Glede na to naj bi bila ureditev sodnega varstva v izpodbijanih členih ZBPP v neskladju z Ustavo.

O vsebinsko enakih ustavnih pritožbah oziroma pobudah je Ustavno sodišče že odločilo s sklepi št. Up-383/12, U-I-80/12, Up-395/12, U-I-82/12, Up-396/12, U-I-83/12, Up-397/12, U-I-84/12, Up-440/12, U-I-97/12 z dne 6. 9. 2012, št. U-I-123/12, Up-566/12 z dne 22. 2. 2013, št. U-I-137/12, Up-576/12 z dne 6. 3. 2013 ter št. U-I-110/13 in št. 114/13 z dne 18. 9. 2013. Iz razlogov, ki so podrobneje razvidni iz prvo navedenega sklepa Ustavnega sodišča, je treba pobude v delu, ki se nanaša na 34. člen ZBPP, zavrniti, ker od odločitve ni pričakovati rešitve pomembnega pravnega vprašanja; v delu, ki se nanaša na 52.h člen ZBPP, pa zavreči, ker izpodbijana določba ne posega v pritožničin pravni položaj (1. in 2. točka izreka).

Ustavno sodišče ustavnih pritožb ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) (3. točka izreka).

Ustavno sodišče je sprejelo ta sklep na podlagi drugega odstavka 26. člena, tretjega odstavka 25. člena in drugega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič

Predsednik